**Ētikas kodeksa izskatīšana**

[Citu valstu ētikas kodeksi](#_njrxqak9biht)

[Latvijas Bibliotekāru ētikas kodekss:](#_a54wgu9nklqg)

# **Citu valstu ētikas kodeksi**

(punkti apmēram tādi paši, tikai plašāk vai šaurāk)

|  |  |  |
| --- | --- | --- |
| **Valsts/saite** | **Gads** | **komentāri** |
| **LATVIA** | **2001** | 17 punkti *No:* *Bibliotēku Pasaule*, Nr. 20, 2002, 5.-6. lpp."2001. gada sākumā, Latvijas bibliotekārās sabiedrības rosināta, Latvijas Bibliotekāru biedrība izveidoja Ētikas komisiju. Komisija savā pirmajā sēdē pieņēma lēmumu par to, ka Diānas Kokinas izstrādātais ētikas kodeksa projekts, kas tika veidots, pamatojoties uz pasaulē pieņemtajiem bibliotekārās ētikas kodeksiem un Latvijas bibliotekāru aptaujas rezultātiem, nododams Latvijas bibliotekāriem apspriešanai un ierosinājumu iesūtīšanai. Komisija šo darbu veica 2001. gada vasarā-rudenī. Tika saņemtas atsauksmes no vairākām bibliotēkām, t. sk. no Jūrmalas, Ogres, Valmieras, Balviem, kā arī no Skolu bibliotēku asociācijas. Visi saņemtie priekšlikumi komisijas sēdē tika rūpīgi apspriesti un iestrādāti projektā, ko 2001. gada novembrī nodeva Latvijas Bibliotekāru biedrības Valdes sēdei apstiprinātājai.Latvijas bibliotekāru profesionālās ētikas kodekss tika pieņemts LBB valdes sēdē 2001. gada 21. novembrī."LBB Ētikas komisijas sastāvs:* Baiba Sporāne (komisijas priekšsēdētāja);
* Diāna Kokina;
* Dzidra Šmita;
* Lolita Dreimane;
* Lita Hofmane;
* Veneranda Trokša.
 |
| [Armenia](https://www.ifla.org/files/assets/faife/codesofethics/armenia.pdf) | 2003 | 10 punkti |
| [Australia](https://www.alia.org.au/about-alia/policies-standards-and-guidelines/statement-professional-conduct) | grozījumi 2007 | nosaukts par “statement”; 9 punkti |
| [Belgium](https://www.ifla.org/files/assets/faife/publications/misc/code-of-ethics-be.pdf) | b.g. | Terminu skaidrojums, 4. sadaļas (Profesija, kolekcija, vispārējā organizācija, lietotājs) ar apakšpunktiem |
| [Botswana](http://bla.org.bw/start/about/code-of-ethics/) | b.g. | 25 punkti, Preambula, vispārīgi noteikumi, darbs ar klientu, darba vieta, attiecības ar bibliotekāru biedrību |
| [Bulgaria](http://www.lib.bg/en/Code-of-Ethics) | 2002 | 11 punkti |
| [Canada](https://www.ifla.org/files/assets/faife/codesofethics/canada.pdf) | 1976 | 4 punkti, [vēlāk bez datējuma](https://www.bac-lac.gc.ca/eng/about-us/Pages/code-conduct-value-ethics.aspx) 6 punkti ar apakšpunktiem  |
| [Chile](https://www.ifla.org/files/assets/faife/codesofethics/chile.pdf) | b.g. | tikai spāniski, 7 nodaļas ar apakšpunktiem |
| [China](https://www.ifla.org/files/assets/faife/codesofethics/chinacodeofethics_librarysocietyofchina.pdf) | 2002 | 10 punkti |
| [Costa Rica](https://www.metabase.net/metarecursos/profesionales/pdf/codigo_etica.pdf) | b.g. | tikai spāniski, plaši 57 punkti. |
| [Croatia](https://www.ifla.org/files/assets/faife/codesofethics/croatia.pdf)  | 1992, atjaun.2002 | 7 punkti |
| [Cuba](https://www.ifla.org/files/assets/faife/nationalcodeofethics/cuba-national-code-of-ethics.pdf) | b.g. | 10 punkti |
| [Czech Republic](https://www.ifla.org/files/assets/faife/codesofethics/czech-republic.pdf) | 2004 | 9 punkti |
| [Estonia](https://www.ifla.org/files/assets/faife/codesofethics/Estonia%20NEW.pdf) | 2014 | 3 apakšsadaļas (Bibliotekārs un sabiedrība, bibliotekārs un lasītājs, bibliotekāra profesija), 23 punkti |
| [Finland](https://www.ifla.org/files/assets/faife/publications/misc/code-of-ethics-fi.pdf) | b.g. | 3 valodās (Somiski, zviedriski, angliski) 16 punkti, dažiem punktiem papildkomentārs, interesants dizains |
| [France](https://www.ifla.org/files/assets/faife/codesofethics/france.pdf) | 2003 | 4 sadaļas (lietotājs, kolekcija, administratīvā atbildība, profesija) ar apakšpunktiem |
| [Germany](https://www.ifla.org/node/6496) | atj. 2007 | 2 sadaļas (klientu pakalpojumi, citi pakalpojumi) - 21 punkts |
| [Hungary](https://www.ifla.org/files/assets/faife/codesofethics/hungary.pdf) | 2006 | 10 punkti |
| [Indonesia](https://www.ifla.org/files/assets/faife/codesofethics/indonesia.pdf) | b.g. | 8 punkti |
| [Ireland](https://www.ifla.org/files/assets/faife/nationalcodeofethics/irelandlaicodeofethics1.pdf) | 2007 | 3 sadaļas(intelektuālā brīvība, Privātums, profesionālisms), 20 punkti |
| [Israel](https://www.ifla.org/files/assets/faife/codesofethics/israel.pdf) | b.g. | 15 punkti |
| [Italy](http://www.aib.it/chi-siamo/statuto-e-regolamenti/code-ethics/) | 2014 | 22 punkti (pienākumi prwet dokumentu, pienākumi pret lietotāju, pienākumi pret profesiju) |
| [Jamaica](https://www.ifla.org/files/assets/faife/codesofethics/jamaica.pdf) | 1991 | 4 punkti (Profesija, nodarbinātība, lietotāji, kolēģi) |
| [Japan](https://www.ifla.org/files/assets/faife/codesofethics/japan.pdf) | 1980 | 12 plaši punkti (teksta blāķis) |
| [Korea](https://www.ifla.org/files/assets/faife/codesofethics/korea.pdf) | 1997 | 7 punkti ar apakšpunktiem |
| [Lithuania](https://www.ifla.org/files/assets/faife/codesofethics/lithuania.pdf) | 1998 | 7 punkti |
| [Luxembourg](https://www.ifla.org/files/assets/faife/codesofethics/libraryassociationofluxemburgnationalcodeofethicsofalbad.pdf) | b.g. | 6 plaši punkti |
| [Malaysia](https://www.ifla.org/files/assets/faife/codesofethics/malaysia.pdf) | b.g. | 8 punkti |
| [Malta](http://www.malia-malta.org/code-of-ethics.html) | b.g. | 10 punkti |
| [Mauritius](https://mauritiuscouncilofreglibrarians.wordpress.com/) | b.g. | 12 punkti |
| [Mexico](https://www.ifla.org/files/assets/faife/codesofethics/mexico.pdf) | 1990. atj. 1992 | 9 punkti |
| [The Netherlands](https://www.ifla.org/files/assets/faife/codesofethics/netherlands.pdf) | 1993 | 4 sadaļas, 12 punkti |
| [New Zealand](https://www.ifla.org/files/assets/faife/codesofethics/new-zealand.pdf) | b.g. | 7 punkti |
| [Nicaragua](https://www.metabase.net/metarecursos/profesionales/pdf/codigo-anibipa.pdf) | b.g. | 8 nodaļas 33 punkti (spāniski) |
| [Nigeria](https://www.ifla.org/files/assets/faife/nationalcodeofethics/nigeria-code-of-ethics-and-professional-conduct-for-librarians.pdf) | 1995 | aptuveni 20 punkti ar apakšpunktiem(13 lpp) |
| [Peru](http://cbp.pe.tripod.com/etica.htm) | 1997 | 28 punkti (spāniski) |
| [Philippines](https://www.ifla.org/files/assets/faife/codesofethics/philippines_code_of_ethics.pdf) | 2006 | 22 punkti |
| [Poland](https://www.ifla.org/files/assets/faife/codesofethics/poland.pdf) | 2005 | 41 punkts (5lpp) |
| [Portugal](https://www.ifla.org/files/assets/faife/codesofethics/portugal.pdf) | 1999 | norādīti ētikas koda mērķi; 3 sadaļas (Intelektuālā brīvība, privātums, profesionālisms) 43 punkti |
| [Russian Federation](https://www.ifla.org/files/assets/faife/publications/misc/code-of-ethics-ru.pdf) | 2011 | (sabiedrība, profesija, lietotājs, kolēģi) |
| [Serbia](https://www.ifla.org/files/assets/faife/publications/misc/code-of-ethics-sr.pdf) | 1991 | 10 punkti |
| [Singapore](https://www.ifla.org/files/assets/faife/codesofethics/singapore.pdf) | b.g. | 27 punkti (ir sadaļas) |
| [Slovenia](https://www.ifla.org/files/assets/faife/codesofethics/slovenia.pdf) | 1995 | 12 punkti |
| [South Africa](http://www.liasa.org.za/code-of-ethics-conduct/) | atj. 2013 | 18 punkti |
| [Sweden](https://www.ifla.org/files/assets/faife/codesofethics/sweden.pdf) | b.g. | 7 punkti |
| [Turkey](https://www.ifla.org/files/assets/faife/nationalcodeofethics/turkish-national-code-of-ethics-june2014.pdf) | 1996; atj.2010 | 12 punkti |
| [Ukraine](https://www.ifla.org/files/assets/faife/codesofethics/ukrainia.pdf) | 1996 | 15 punkti |
| United Kingdom |  |  |
| USA | 1939; atj. 1981.;1995.;2008. | 8 punkti; papildus sadaļas jautājumi un atbildes* [Copyright: An Interpretation of the Code of Ethics](http://www.ala.org/tools/ethics/copyright)
* [Questions & Answers on Conflicts of Interest](http://www.ala.org/tools/ethics/faqconflictsofinterest)
* [Questions & Answers on Enforcement of the Code of Ethics](http://www.ala.org/tools/ethics/faqenforcement)
* [Questions & Answers on Speech in the Workplace](http://www.ala.org/tools/ethics/faqworkplacespeech)
* [Questions & Answers on Ethics and Social Media](http://www.ala.org/tools/ethics/faqsocialmedia)
 |

#

# **Latvijas bibliotekāru ētikas kodekss**

|  |  |
| --- | --- |
| **PIRMS LABOJUMIEM** | **AR LABOJUMIEM** |
| Kodeksa mērķis ir apliecināt bibliotekāra profesijas ideālus, principus un pamatnostādnes demokrātiskas un cilvēktiesību ievērošanā balstītas sabiedrības attīstībā. Ar šo kodeksu Latvijas bibliotekārs izsaka gatavību nodrošināt katras personības tiesību respektēšanu, intelektuālās brīvības aizsargāšanu, informācijas brīvības nodrošināšanu personības un sabiedrības pozitīvai attīstībai. Ētikas kodekss ietver visiem bibliotekāra profesijas pārstāvjiem ieteicamos standartus. Kodeksu iespējams izmantot ētiska rakstura problēmu apspriešanai un konkrētu risinājumu meklējumiem Latvijas bibliotekārajā sabiedrībā. | Kodeksa mērķis ir *apliecināt [varbūt citu vārdu?]* bibliotekāra profesijas ideālus, principus un pamatnostādnes demokrātiskas un *cilvēktiesību ievērošanā balstītas sabiedrības attīstībā. [par ilgtspējību vajadzētu papildinājumu]*Ar šo kodeksu Latvijas *bibliotekārs izsaka gatavību [bibliotekāri apņemas?]* ievērot *katras personas pamattiesības*, iestāties par *intelektuālo brīvību un informācijas brīvību un pieejamību*, ievērot savu personisko atbildību un attīstīt profesionālo kompetenci. *[intelektuālā brīvība – vārda brīvība? informācijas brīvība un pieejamība – brīva un vienlīdzīga piekļuve informācijai?]*Ētikas kodekss ietver visiem bibliotekāra profesijas pārstāvjiem ieteicamos standartus. Kodeksu iespējams izmantot ētiska rakstura problēmu apspriešanai un konkrētu risinājumu meklējumiem Latvijas bibliotekārajā sabiedrībā. |
| 1. Bibliotekārs izturas ar cieņu pret savu profesiju un apzinās tās vērtību un nepieciešamību sabiedrības attīstības procesā. | 1. Bibliotekārs izturas ar cieņu pret savu profesiju un apzinās tās vērtību un nepieciešamību sabiedrības un valsts attīstībā. |
| 2. Bibliotekārs ar savu profesionālo darbību un izturēšanos veicina profesijas attīstību un paaugstina profesijas prestižu sabiedrībā. | 2. Bibliotekārs ar savu profesionālo darbību un izturēšanos veicina profesijas attīstību un ceļ profesijas prestižu sabiedrībā. |
|  | 3. Bibliotekārs veido un uztur profesionālu tēlu gan reālajā, gan virtuālajā vidē. |
| 3. Bibliotekārs izrāda lojalitāti un uzticību bibliotēkai, tās politikai un darbības principiem. | 4. Bibliotekārs ir lojāls bibliotēkai un ievēro tās politiku un darbības principus. |
| 4. Bibliotekārs neizmanto viņam pieejamos informācijas avotus un tehniskos resursus savtīgiem nolūkiem. | 5. |
| 5. Bibliotekārs atbalsta un aktīvi darbojas profesionālajās organizācijās un asociācijās. | 6. Bibliotekārs regulāri paaugstina savu kvalifikāciju, profesionālo kompetenci un kultūras līmeni, kā arī *atbalsta (?) un* aktīvi darbojas profesionālajās organizācijās un asociācijās. |
| 6. Bibliotekārs piedalās profesionālā darba pilnveidošanā, kas orientēts uz profesionālo izaugsmi. |
| 7. Bibliotekārs rūpējas par tādu personisko kvalitāšu izkopšanu, kas sekmē viņa personības attīstību un profesionālo darbību. |  |
| 8. Bibliotekārs darbā ievēro vispārpieņemtās ētiskās un estētiskās normas. | 8. Bibliotekārs ievēro vispārpieņemtās ētiskās un estētiskās normas un ar cieņu un toleranci izturas kā pret bibliotēkas apmeklētājiem, tā kolēģiem un citiem sabiedrības pārstāvjiem. |
| 9. Bibliotekārs glabā bibliotēkā esošos informācijas resursus un veicina to aktīvu izmantošanu. | 9. Bibliotekārs glabā bibliotēkā esošos informācijas resursus un veicina aktīvu to izmantošanu, nodrošinot piekļuvi un popularizējot. |
| 10. Bibliotekārs garantē informācijas izguvi un nodošanu, to racionāli organizējot, darbojoties objektīvi un profesionāli. | 10. Bibliotekārs garantē *[nodrošina?]* profesionālu informācijas izguvi un nodošanu, racionāli to organizējot, darot pieejamu un ievērojot neitralitāti. |
| 11. Bibliotekārs izvēlas un piedāvā informāciju bez informācijas avotu cenzūras, bez reliģisku, politisku, dzimuma, sociālu, seksuālās orientācijas, rasu piederības diskriminācijas, ievērojot bibliotēkas misiju, mērķus, uzdevumus un informācijas komplektēšanas politiku. | 11. Bibliotekārs pārvalda un piedāvā informāciju bez cenzūras un reliģiskās un politiskās pārliecības, dzimuma, rasu un sociālās piederības, ekonomiskā stāvokļa, seksuālās orientācijas u. tml. pazīmju diskriminācijas. *(“ievērojot bibliotēkas misiju, mērķus, uzdevumus un informācijas komplektēšanas politiku” – pārklājas ar 4. punktā teikto un jāņem ārā)* |
| 12. Bibliotekārs atbalsta un veicina vārda, informācijas izplatīšanas un saņemšanas brīvību. | *Papildināt vai nomainīt ar brīvu un vienlīdzīgu piekļuvi informācijai?* |
| 13. Bibliotekārs nodrošina augsta līmeņa pakalpojumus, sniedzot lietotāja vajadzībām atbilstošu un objektīvu atbildi uz katru lietotāja jautājumu, izturoties ar cieņu pret bibliotēkas lietotāja pieprasījumu. | 13. Bibliotekārs nodrošina kvalitatīvus *augsta līmeņa* *(?)* bibliotekāros un citus bibliotēkas piedāvātos pakalpojumus,kā arī rūpējas par bibliotēkas un tās pakalpojumu attīstību.*(“sniedzot bibliotēkas lietotāja vajadzībām atbilstošu, objektīvu un cieņpilnu atbildi uz katru jautājumu” pārcelts uz 8. punktu)* |
| 14. Bibliotekārs nodrošina konfidencialitāti, kas attiecas uz personiska rakstura ziņām, kuras sniedz lietotājs, kā arī attiecībā uz lietotāja izmantotajiem informācijas avotiem. | 14. Bibliotekārs ievēro personas datu aizsardzību un nodrošina lietotāju personiska rakstura ziņu un izmantoto informācijas avotu konfidencialitāti. |
| 15. Bibliotekārs izturas ar cieņu pret saviem kolēģiem un viņu darbu. Aizstāv viņu intereses, ja tās nav pretrunā ar profesionālās ētikas normām. | 15. Bibliotekārs aktīvi iestājas par savām, savas bibliotēkas un tās lietotāju, kā arī citu bibliotēku un kolēģu tiesībām un interesēm, īstenojot uz sadarbību vērstu komunikāciju un citas bibliotēku interešu aizstāvības aktivitātes. *(vecais punkts pārklājas ar 8. punktā teikto, tādēļ ir ierosinājums ievietot šādu jaunu punktu; iespējams, saturiski jāmaina vietām ar 16. punktu)* |
| 16. Bibliotekārs dalās ar kolēģiem pieredzē un zināšanās, veicinot profesionālo attīstību. | 16. Bibliotekārs dalās pieredzē un zināšanās ar kolēģiem, veicinot bibliotēku jomas attīstību. |
| 17. Bibliotekārs respektē intelektuālā īpašuma tiesības. | 17. Bibliotekārs respektē intelektuālā īpašuma tiesības un ievēro visus bibliotekāra profesijai saistošos normatīvos aktus. |
|  | Latvijas Bibliotekāru profesionālās ētikas kodekss pieņemts LBB valdes sēdē 2001. gada 21. novembrī. Pārskatīts un atjaunots 2020. gada …. LBB valdes sēdē.*valdes sēdē vai kopsapulcē/kongresā?**plus vajadzētu pievienot “Jumta” likumus ?* |